CELEX: 32018R0396
Language: da
Date: 2018-03-13 00:00:00
Title: Kommissionens gennemførelsesforordning (EU) 2018/396 af 13. marts 2018 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif

14.3.2018   
            
            
               DA
            
            
               Den Europæiske Unions Tidende
            
            
               L 71/36
            
         KOMMISSIONENS GENNEMFØRELSESFORORDNING (EU) 2018/396
   af 13. marts 2018
   om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra e), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur (i det følgende benævnt den »kombinerede nomenklatur« eller »KN«), der er gengivet i bilag I til samme forordning.
            
         
               (2)
            
            
               Som det fremgår af supplerende bestemmelse 10 til del II, kapitel 22, i KN, betragtes som »mousserende varer« (underpos. 2206 00 31 og 2206 00 39) andre gærede drikkevarer end dem i flasker med champagneproplukker med fastholdelsesanordning og dem med et overtryk på 1,5 bar eller derover ved 20 °C.
            
         
               (3)
            
            
               Som det fremgår af underpositionsbestemmelse 1 til del II, kapitel 22, i KN, betragtes som »mousserende vin« (underpos. 2204 10) vin, som i lukkede beholdere ved en temperatur på 20 °C har et overtryk på 3 bar eller derover.
            
         
               (4)
            
            
               Som det fremgår af Rådets direktiv 92/83/EØF (2), har »andre mousserende gærede drikkevarer«, der ikke kun henhører under pos. 2204 og 2205, men også under KN-kode 2206 00 91, som den var gældende på tidspunktet for vedtagelsen af direktivet (i øjeblikket KN-kode 2206 00 31 og 2206 00 39), et overtryk på 3 bar eller derover.
            
         
               (5)
            
            
               Det kan ikke retfærdiggøres, hverken videnskabeligt eller på anden vis, at have forskellige tærskler for overtryk i mousserende gærede drikkevarer, uanset deres tarifering under KN-kode 2204, 2205 eller 2206.
            
         
               (6)
            
            
               Af hensyn til retssikkerheden er det nødvendigt at ændre supplerende bestemmelse 10 til del II, kapitel 22, i KN ved at erstatte den nuværende tærskel på »1,5 bar eller derover« med »3 bar eller derover«.
            
         
               (7)
            
            
               For at sikre konsekvens og ensartet fortolkning af den kombinerede nomenklatur i hele Unionen med hensyn til definitionen af »mousserende varer« bør supplerende bestemmelse 10 til del II, kapitel 22, i KN ændres.
            
         
               (8)
            
            
               Forordning (EØF) nr. 2658/87 bør derfor ændres.
            
         
               (9)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   I del II, kapitel 22, i den kombinerede nomenklatur, der er knyttet som bilag I til forordning (EØF) nr. 2658/87, affattes andet led i supplerende bestemmelse 10 således:
   
               »—
            
            
               
                  gærede drikkevarer emballeret på anden måde, med et overtryk på 3 bar eller derover ved 20 °C.«
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. marts 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 256 af 7.9.1987, s. 1.
   
      (2)  Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (EFT L 316 af 31.10.1992, s. 21).